
REGULAMENTUL LOCAL DE URBANISM 
aferent P.U.Z. 
Reglementări zonă rezidenţială pentru locuinte individuale si locuinte cu functiuni complementare in regim max. P+1E+M, respectiv P+2E
Planul Urbanistic Zonal împreună cu Regulamentul Local de Urbanism aferent, cuprinde norme obligatorii pentru autorizarea executării construcţiilor, în limitele parcelelor reglementate: la est faţă de Pădurea Verde, în partea de vest a extravilanului comunei Ghiroda,  a unor locuinţe cu funcţiuni complementare pe o suprafaţă de 10.000 mp teren.
Zona aflată în studiu este identificată prin C.F. Nr. 410247 şi se află în proprietatea INCIULESCU MARIA, NISIPEANU RODICA FLORICA ȘI ALBU DOREL. Se va tine cont de continuitatea strazilor din PUZ-urile adiacente si se vor respecta zonele de restrictii datorate retelelor existente. Se va asigura accesul la reteaua stradala majora; 
Alimentarea cu apă şi canalizarea se vor realiza în sistem centralizat. Se vor respecta zonele de protecţie ale reţelelor edilitare şi cele pentru îmbunătăţiri funciare existente. 
Limita zonei studiate este figurată în planşa cu REGLEMENTĂRI a Planului Urbanistic Zonal cu linie roşie. Suprafaţa studiata a zonei este de aproximativ 5,00ha. 
Zonificarea funcţională a zonei s-a stabilit în funcţie de categoriile de activităţi propuse şi este evidenţiată în planşa de REGLEMENTĂRI; pe baza acestei zonificări s-au stabilit condiţiile de amplasare şi de conformare ale construcţiilor ce se vor aplica. 
În perimetrul zonei funcţionale menţionate mai sus, eliberarea autorizaţiilor de construcţie se va face pe baza reglementărilor ce urmează. 
În acest perimetru se propune dezvoltarea zonei de locuinţe, cu un procent de ocupare maximă a terenului de 35%. 
Zona care face obiectul Regulamentului Local de Urbanism face parte din extravilanul comunei Ghiroda.

PREVEDERI LA NIVELUL ZONEI FUNCŢIONALE
Conţinutul Regulamentului
Pentru fiecare zonă funcţională prevederile Regulamentului cuprind reglementări specifice, pe articole, grupate în trei capitole:
cap. 1 - Generalităţi
cap. 2 - Utilizarea funcţională
cap. 3 - Condiţii de amplasare şi conformare a construcţiilor
În cap. 1 - Generalităţi se detaliază:

art. 1 – tipurile de subzone funcţionale

art. 2 – funcţiunea dominantă a zonei

art. 3 – funcţiile adiacente admise ale zonei.
În cap. 2 – Utilizarea funcţională a terenurilor din cadrul zonei şi subzonei, se pun în evidenţă:

art. 4 – utilizări permise

art. 5 – utilizări permise cu condiţii

art. 6 – interdicţii temporare

art. 7 – interdicţii definitive (permanente).
În cap. 3 Condiţii de amplasare şi conformare a construcţiilor:

3.1. Regulile de amplasare şi retrageri minime obligatorii cu referire la:

art. 8 – orientarea faţă de punctele cardinale

art. 9 – amplasarea faţă de drumurile publice

art. 10 – amplasarea faţă de căi navigabile existente

art. 11 – amplasarea faţă de C.F.

art. 12 – retrageri faţă de fâşia de protecţie a frontierei de stat
art. 13 – amplasarea faţă de aeroporturi

art. 14 – amplasarea faţă de aliniament

art. 15 – amplasarea în interiorul parcelei.
3.2. Reguli cu privire la asigurarea acceselor obligatorii cu referire la :
art. 16 – accese carosabile
art. 17 – accese pietonale
3.3 Reguli cu privire la echiparea tehnico-edilitară cu referire la:
art. 18 – racordarea la reţelele tehnico-edilitare existente
art. 19 – realizarea de reţele tehnico-edilitare
art. 20 – proprietatea publică asupra reţelelor edilitare
3.4 Reguli cu privire la forma şi dimensiunile terenului şi construcţiilor cu referire la:
art. 21 – parcelare
art. 22 – înălţimea construcţiilor
art. 23 – aspectul exterior
art. 24 – procentul de ocupare al terenului și coeficientul de utilizare a terenului
3.5 Reguli cu privire la amplasarea de parcaje, spaţii verzi şi împrejmuiri cu referire la:
art. 25 – parcaje
art. 26 – spaţii verzi
art. 27 – împrejmuiri.
ZONA Li – locuințe individuale de tip izolat/cuplat
Cap. 1 Generalități
Art. 1. Definirea zonei funcționale – Locuințe cu regim redus de înălțime – individuale, conform planșei de Reglementări.
Zonă cu funcțiune rezidențială de densitate mică (locuințe izolate / cuplate cu o structură urbană coerentă).

Art. 2.  Funcțiunea dominantă 

Este cea rezidențială, zona fiind compusă din locuințe individuale cu caracter urban cu regim de înălțime maxim P+1E+M.
Art. 3.  Funcțiunile adiacente admise ale zonei: 

· Accese pietonale și carosabile pentru intervenții – accese pompieri, salvare, etc.

· Rețele tehnico – edilitare.

Cap. 2 Utilizarea funcțională
Art. 4. Utilizări admise:

· Locuințe individuale de tip izolat sau cuplat, cu maxim două unități locative / parcela;
Art. 5. Utilizări admise cu condiții

-Construcţiile pentru echiparea cu instalaţii se pot amplasa cu condiţia să corespundă necesităţilor şi comfortului populaţiei din zona centrală, să nu dăuneze relaţiilor cu 
vecinătăţile şi să fie puse în practică toate măsurile pentru integrarea în mediul 
înconjurător.
Art. 6.  Interdicții  temporare de construire
· Necesitatea realizării în zonă a unor lucrări de utilitate publică, impune ca eventualele dezmembrări și parcelări să nu se facă fără asigurarea condițiilor de rezervare a suprafețelor de teren necesare realizării acceselor pietonale.

Art. 7.  Interdicții definitive de construire
· orice alte utilizări decât cele menționate mai sus;
· lucrări de terasament și sistematizare verticală de natură să afecteze amenajările din spațiile publice sau de pe parcelele adiacente;
· apartamentări / dezlipiri ulterioare;
Cap. 3 Condiții de amplasare și conformare a construcțiilor
3.1. Regulile de amplasare și retrageri minime obligatorii 
Art. 8. Orientarea față de punctele cardinale.
Se vor respecta prevederile Ordinului pentru aprobarea Normelor de igienă și a recomandărilor privind modul de viață al populației: Ordinul nr. 119/2014, actualizat prin Ordinul nr. 994/2018.


Se va asigura pentru fiecare parcelă posibilitatea dublei orientări pentru spațiile interioare, astfel încât să se evite orientarea exclusiv nord.


Amplasarea construcțiilor de locuințe va fi astfel făcută încât pentru toate încăperile de locuit amplasate pe fațada cea mai nefavorabilă, să se asigure durata minimă de însorire de 1 ½ h. Se recomandă amplasarea casei în partea de nord a parcelei (acolo unde se poate), pentru o însorire de durată.
Art. 9. Amplasarea față de drumurile publice


Autorizarea executării construcțiilor cu funcțiuni de locuit (locuințe și dotări adiacente) este permisă cu respectarea zonelor de protecție a drumurilor.

Art. 10. Amplasarea față de căile navigabile existente și cursuri de apă cu potențial navigabil
Nu este cazul.

Art. 11. Amplasarea față de căile ferate din administrarea S.N.C.F.R.
Nu este cazul.
Art. 12. Amplasarea față de aeroporturi
Nu este cazul.
Art. 13. Retrageri față de fâșia de protecție a frontierei
 
Nu este cazul.
Art. 14. Amplasarea față de aliniament
Alinierea clădirilor e obligatorie. Amplasarea construcțiilor față de aliniamentul străzilor (limita dintre domeniul public și cel privat) se va face respectând limita de construibilitate propusă în planșa de REGLEMENTĂRI URBANISTICE (6m).
Se pot amplasa zone de parcare acoperite (tip carport) mai aproape de limita de construibilitate impusă, dar fără să depășească 3 m înălțime la cornișă. Amplasarea garajelor la aliniamentul stradal este permisă, fara sa perturbe continuitatea trotuarului, panta de acces se va realiza in interiorul limitei de proprietate.
Art. 15. Amplasarea în interiorul parcelei
a) Amplasarea construcțiilor față de limitele laterale ale parcelei se va face respectând condițiile:

· Construcțiile se pot amplasa izolat sau cuplat

· Distanța acestora față de proprietățile învecinate(fata de parcelele 2,3,4,5) va fi de minim 3 m sau H/2, iar fata de cealalta latura se va respecta codul civil.
· Se admit calcane pentru construcția principală, dacă se cuplează cu parcela adiacentă;

· Autorizarea executării construcțiilor este permisă numai dacă se respectă distanțele minime necesare intervențiilor în caz de incendiu, stabilite pe baza avizului unității teritoriale de pompieri (acolo unde este cazul)

· Amplasarea construcțiilor (o singură construcție principală pe parcelă) se va face cu respectarea normelor de igienă cuprinse în Ordinul nr. 119/2014, actualizat prin Ordinul nr. 994/2018
· Se pot amplasa zone de parcare acoperite (de tip carport) sau anexe gospodărești mai aproape de cei 3 m sau pe calcan, dar fără să depășească 3 m înălțime la cornișă.

· Terasele sunt permise numai pe terenul curților, grădinilor sau deasupra construcțiilor, în locul acoperișurilor. Sunt considerate ca terase, cele descoperite la nivelul parterului și cele acoperite și înconjurate cu stâlpi.

b) Amplasarea construcțiilor față de limitele de fund ale parcelelor va respecta următoarele condiții:

· se va respecta distanța de minim 10 m față de limita posterioară pentru parcelele nr. : 4, 5, 6, 7, 10, 11, 12 și distanța de minim 20 m față de limita posterioară pentru parcelele nr. : 2, 3, 8, 9, 

· se admit anexe gospodărești mai aproape de cei 10 m sau pe limita de fund a parcelelor, dar fără să depășească 3 m înălțime la cornișă.

· terasele descoperite de la nivelul parterului pot fi cel puțin la 6 m de limita de fund a parcelelor

     c)      Amplasarea clădirilor unele față de altele pe aceeași parcelă 

· nu e cazul, terenul nu permite
3.2. Reguli cu  privire  la  asigurarea  acceselor  obligatorii
Art. 16. Accese carosabile
 Autorizarea executării construcțiilor va fi permisă numai în cazul asigurării posibilităților de acces la drumurile publice.
Art. 17. Accese pietonale
Autorizarea executării construcțiilor va fi permisă numai în cazul asigurării acceselor pietonale, potrivit importanței și destinației construcției.

3.3. Reguli cu  privire  la  echiparea tehnico-edilitară
Art. 18. Racordarea la rețele publice de echipare edilitară existentă.
Autorizarea executării construcțiilor va fi permisă numai în cazul existenței posibilității de racord la rețelele existente de apă, instalațiile de canalizare, alimentare cu apa și de energie electrică. Extinderile de rețele se vor face conform planului de acțiune de către investitor/dezvoltator (beneficiar P.U.Z.). Beneficiarul final al parcelelor construibile va racorda construcția la rețeaua centralizată publică, atunci când aceasta se va executa.
Art. 19. Realizarea de rețele tehnico-edilitare.
Extinderile de rețele publice sau măririle de capacitate a rețelelor edilitare publice se realizează de către investitor/dezvoltator (beneficiar P.U.Z.) în întregime, conform planului de acțiune.


Lucrările de branșare la rețeaua edilitară publică se suportă în întregime de beneficiarul final al parcelei construibile.

Toate rețelele stradale: de alimentare cu apă, energie electrică, gaze naturale, telecomunicații, se vor realiza subteran.
Art. 20. Proprietatea publică asupra rețelelor tehnico-edilitare.

Rețelele de apă, de canalizare, de drumuri publice și alte utilități aflate în serviciul public sunt proprietate publică a municipiului.

Rețelele de alimentare cu gaze, cu energie electrică și de telecomunicații sunt proprietatea publică a localității.
Alimentare cu apă-canal
În funcție de evoluția extinderii rețelelor, se vor realiza racorduri la sistemele de echipare centralizată ale comunei Ghiroda, aflate în curs de realizare.
Alimentare cu căldură
Fiecare clădire va fi prevăzută cu o centrală termică proprie de uz gospodăresc pentru producerea agentului termic de încălzire și prepararea apei calde menajere. Combustibilul folosit se propune a fi gazul metan sau combustibilul lichid ușor tip STAS 54/83.
Rețea gaze naturale

Eventualele extinderi ale rețelelor de gaze naturale existente se vor face ținând seama de solicitările beneficiarilor și în urma obținerii cotei de gaze naturale de la Delgaz Grid Timișoara.

Traseul rețelei de gaz și punctul de racordare se vor stabili cu deținătorul de rețea, având în vedere și condițiile tehnice de realizare a extinderii rețelei. La fazele următoare se vor obține avize de principiu de la toți factorii interesați în zonă, privind racordarea la utilități: apă, canal, gaze, etc.
Alimentarea cu energie electrică
Alimentarea cu energie electrică se va asigura de la rețelele existente în zonă, din sursă E-DISTRIBUȚIE BANAT SA. Racordul se va realiza cu cablu subteran (LES 0,4kV). 

Zona studiată va fi dotată cu iluminat stradal, realizat pe stâlpii rețelelor de joasă tensiune, cu corpuri tip stradal cu lămpi cu vapori de mercur sau sodiu 250W (PHILIPS).

Toate lucrările se vor realiza de către E-DISTRIBUȚIE BANAT, conform proiectelor elaborate de aceasta.
Telefonie
În funcție de cerințele de dezvoltare ale zonei, TELEKOM-ul va extinde rețelele de telefonie în zonă, pe baza propriilor studii.
Rețea TVC
În funcție de solicitările beneficiarilor și a dezvoltărilor zonei se va extinde și rețeaua urbană de televiziune în cablu.
3.4. Reguli cu privire la forma și dimensiunile terenului și  ale  construcțiilor
Art. 21. Parcelarea

Se vor asigura prin parcelare condițiile necesare pentru obținerea unor loturi construibile.


Adâncimea va fi mai mare sau cel puțin egală cu lățimea parcelei.


Se propune divizarea terenului în 14 loturi din care 11 vor avea funcțiunea de locuire individuală cu maxim doua unitati locative pe parcela, conform planșei de Reglementări.


Nu se admit dezmembrări ulterioare ale parcelelor; se permite unificarea a doua parcele, pastrandu-se functiunea si indicatorii urbanistici.

Art. 22. Înălțimea construcțiilor
La stabilirea înălțimii construcțiilor se va avea în vedere:

· protejarea și punerea în valoare a fondului construit existent, cu respectarea regulilor de compoziție arhitectural-urbanistică a zonei;

· respectarea normativelor legate de asigurarea însoririi construcțiilor (conform Ordinului nr. 119/2014, actualizat prin Ordinul nr. 994/2018 pentru aprobarea Normelor de igienă și recomandărilor privind modul de viață al populației, etc.) pentru a nu aduce prejudicii clădirilor învecinate sub aspectul însoririi acestora.

· regimul de înălțime general al construcțiilor este de la Parter până la maxim P+2E cu maxim 8 m la cornișă si maxim 11 m la coamă (91m cota absoluta fata de nivelul Marii Negre- conform aviz AACR).

· în sensul prezentului regulament, clădirile imediat învecinate sunt cele amplasate alăturat, de aceeași parte a străzii

Art. 23. Aspectul exterior al construcțiilor
a) Dispoziții generale

Autorizarea executării construcțiilor este permisă numai dacă aspectul lor exterior nu contravine funcțiunii acestora și nu depreciază aspectul general al zonei.


Autorizarea executării construcțiilor care, prin conformare, volumetrie și aspect exterior intră în contradicție cu aspectul general al zonei și depreciază valorile general acceptate ale urbanismului și arhitecturii, este interzisă.


Construcțiile trebuie să se apropie prin volumetrie și proporții de tipul dominant al construcțiilor din zona înconjurătoare.


Fațadele laterale și posterioare ale clădirilor trebuie tratate la același nivel calitativ cu cele principale și în armonie cu acestea.


Lucrările tehnice (rețele, conducte, cutii de branșament, etc.) trebuie integrate în volumul construcțiilor sau al împrejmuirilor. Instalațiile de alimentare cu gaze naturale, energie electrică și CATV, precum și punctele de racord vor fi concepute în așa fel încât să nu aducă prejudicii aspectului arhitectural al construcțiilor sau zonei înconjurătoare. 


Instalațiile exterioare pentru climatizare nu se vor monta pe fațade. Ele pot fi montate pe acoperișuri numai pe versantul interior și retrase obligatoriu cu minimum 3 m sau în podurile nemansardabile.
b) Fațade

Este interzisă executarea de construcții din materiale nedurabile.


Fațadele laterale și posterioare ale clădirilor trebuie tratate la același nivel calitativ ca și cele principale și în armonie cu acestea.


Construcțiile trebuie să se apropie prin volumetrie și proporție de tipul dominant al construcțiilor din zona înconjurătoare.


Culorile dominante pentru fațadele imobilelor vor fi: alb, alb-crem natur, ocru, culori armonizate în general – culori calde.

c) Acoperișuri

La stabilirea pantei de acoperiș, se va urmări ca acestea să fie realizate în armonie cu cele caracteristice zonei. Coama principală a acoperișului va trebui să aibă o poziție paralelă față de axul străzii, excepție făcând casele care în mod deliberat susțin un alt principiu de conformare spațială (curți interioare, alternare a poziției acoperișului). Autorizațiile de construcție eliberate, vor urmări generarea unor grupuri de cel puțin trei case învecinate, ce să păstreze un regim de înălțime similar, cu corelarea cotei cornișei și coamei acoperișului


Construcțiile vor avea fie învelitori tip șarpantă - cu pante 15o - 35o - fie învelitori tip terasă. Cota la cornișă va fi la 3 până la 3,5 m pentru case P, 5 până la 6,5 m pentru case P+M sau P+1E și maxim 8 m pentru case P+1E+M.


Iluminarea spațiilor de la nivelul mansardelor se va putea face prin intermediul lucarnelor sau al ferestrelor tip “Velux”.


Învelitorile extinderilor construcțiilor vor fi realizate din aceleași materiale ca și la construcția principală, utilizând aceeași tipologie de acoperiș.
Art. 24.  Procentul de ocupare a terenului

Zona are caracter rezidențial (locuințe) P.O.T. maxim = 35%.

Coeficientul de utilizare a terenului (C.U.T.) maxim admis, definit ca raport între suprafața construită desfășurată și suprafața terenului de amplasament este 1,05 pentru locuințe individuale.

3.5. Reguli cu privire la amplasarea de parcaje, spații verzi și împrejmuiri
Art. 25. Parcaje
Autorizarea executării lucrărilor care, prin destinație, necesită spații de parcare, se emite numai dacă există posibilitatea realizării acestora în afara domeniului public. 

Pentru locuințele individuale sunt necesare cel puțin două locuri de staționare în interiorul parcelei. În cazul garajelor cu pardoseala sub cota terenului, panta de acces va începe după limita proprietății.

Construcțiile de garaje vor fi realizate din aceleași materiale și în același spirit ca și clădirile de locuit (inclusiv acoperire cu șarpantă sau învelitori tip terasă).
Art. 26. Spații verzi

Autorizația de construire va conține obligația menținerii sau creării de spații verzi și plantate, în funcție de destinația și de capacitatea construcției, conform normativelor în vigoare. (min.30%) 

Este obligatorie plantarea cel puțin a unui arbore de talie înaltă pentru fiecare 200 mp de lot.

Art. 27. Împrejmuiri
Împrejmuirile nu vor depăși în înălțime împrejmuirile de pe frontul stradal respectiv. 
Spre frontul străzilor și la limitele de vecinătate până la frontul clădirii în interior se vor realiza împrejmuiri transparente din grilaje metalice, lemn, cu stâlpi metalici sau plase de sârmă. Înălțimea acestor împrejmuiri va fi de maximum 2,00 m, cu soclu plin de 0,30 - 0,60 m și vor putea fi dublate de un gard viu.

De la clădire și până în spatele lotului, se pot realiza împrejmuiri opace (zidărie, etc.), cu o înălțime maximă de 2,00 m. Nu se permit imprejmuiri din panouri prefabricate la strada.
Zona Ds – dotari si servicii cu maxim 2 apartamente /  parcelă la etajele superioare
Cap. 1 Generalități
Art. 1. Definirea zonei funcționale – activități economice, dotări servicii, unități comerciale
Zonă cu dotări servicii, unități comerciale cu o structură urbană coerentă.
Art. 2.  Funcțiunea dominantă 
Este cea de dotări servicii și unități comerciale cu caracter urban și semi–urban cu regim de înălțime P+2E, compatibile cu locuirea.
Art. 3.  Funcțiunile adiacente admise ale zonei: 
· Accese pietonale și carosabile;
· Rețele tehnico – edilitare.
Cap. 2 Utilizarea funcțională
Art. 4. Utilizări admise:
· dotări adiacente zonei de locuit: comerț, servicii compatibile cu locuirea (de ex. cabinet medical, farmacie, birouri, prestări servicii), administrație (birouri), cultură, culte, învățământ (afterschool), sănătate, spații verzi, locuri de joacă pentru copii, staționare autovehicule, instalații tehnico-edilitare necesare zonei, apartamente ,daca se va asigura necesarul de locuri de parcare in incinta 2 locuri / ap;
· alimentație publică (sunt permise activități de alimentație publică gen cafenele, pizzerii, restaurante, ce pot acomoda un număr de maxim 20 locuri) care sa nu genereze discomfort locuirii(acustic, vizual); dotările necesare acestor funcțiuni (parcaje, rezervoare, etc.) trebuie asigurate în interiorul limitei de proprietate.
Art. 5. Utilizări admise cu condiții
· Sunt admise echipamente / construcții pentru instalații, cu condiția să corespundă necesităților și confortului populației din zona centrală, să nu dăuneze relațiilor cu vecinătățile și să fie puse în practică toate măsurile pentru integrarea în mediul înconjurător;
· activități de mică producție, cu / fără flux tehnologic (de exemplu prelucrare textile, încălțăminte, obiecte de mici dimensiuni, din domeniul IT, prelucrare mecanică, tâmplărie, etc.), depozitare materiale de construcții, cosmetică auto / spălătorie auto – doar cu acordul vecinilor direct afectați
Art. 6.  Interdicții  temporare de construire
· Necesitatea realizării în zonă a unor lucrări de utilitate publică, impune ca eventualele dezmembrări și parcelări să nu se facă fără asigurarea condițiilor de rezervare a suprafețelor de teren necesare realizării acceselor pietonale.
Art. 7.  Interdicții definitive de construire
· activități sau servicii de tip industrial sau cvasi-industrial poluante
· depozitare en gros
· depozitare de materiale refolosibile / deșeuri
· lucrări de terasament și sistematizare verticală de natură să afecteze amenajările din spațiile publice sau de pe parcelele adiacente.
Cap. 3 Condiții de amplasare și conformare a construcțiilor
3.1. Regulile de amplasare și retrageri minime obligatorii 
Art. 8. Orientarea față de punctele cardinale.
Se vor respecta prevederile R.G.U. aferente fiecărei funcțiuni în parte.
Art. 9. Amplasarea față de drumurile publice

Autorizarea executării construcțiilor cu funcțiuni de dotări servicii este permisă cu respectarea zonelor de protecție a drumurilor.
Art. 10. Amplasarea față de căile navigabile existente și cursuri de apă cu potențial navigabil
Nu este cazul.
Art. 11. Amplasarea față de căile ferate din administrarea S.N.C.F.R.
Nu este cazul.
Art. 12. Amplasarea față de aeroporturi
Nu este cazul.
Art. 13. Retrageri față de fâșia de protecție a frontierei
 
Nu este cazul.
Art. 14. Amplasarea față de aliniament
Alinierea clădirilor e obligatorie. Amplasarea construcțiilor față de aliniamentul străzilor (limita dintre domeniul public și cel privat) se va face respectând limita de construibilitate propusă în planșa de REGLEMENTĂRI URBANISTICE - 6m.
Art. 15. Amplasarea în interiorul parcelei
a) Amplasarea construcțiilor față de limitele laterale ale parcelei se va face respectând condițiile:
-În cazul în care cladirile sunt cuplate sau izolate, distanţa acestora faţă de proprietăţile învecinate va fi conform plansei de reglementari.
- Construcţiile de garaje din interiorul parcelelor pot fi amplasate pe limitele acestora, în condiţiile respectării prevederilor codului civil.
-Nu se admit calcane spre vecini decât pentru garaje sau clădiri cuplate.
-autorizarea executării construcţiilor este permisă numai dacă se respectă distanţele minime necesare intervenţiilor în caz de incendiu, stabilite pe baza avizului unităţii teritoriale de pompieri (acolo unde este cazul).
 - amplasarea construcţiilor se va face cu respectarea normelor de igienă cuprinse în  Ordinul nr. 994 din 2018 al Ministerului Sănătăţii, 
b) Amplasarea construcțiilor față de limitele de fund ale parcelelor va respecta următoarele condiții:
· Retragerea față de limita posterioară de proprietate va fi de 6 m (conform planșei de reglementări).
     c)      Amplasarea clădirilor unele față de altele pe aceeași parcelă 
· Nu e cazul
3.2. Reguli cu  privire  la  asigurarea  acceselor  obligatorii
Art. 16. Accese carosabile
 Autorizarea executării construcțiilor va fi permisă numai în cazul asigurării posibilităților de acces la drumurile publice.
Art. 17. Accese pietonale
Autorizarea executării construcțiilor va fi permisă numai în cazul asigurării acceselor pietonale, potrivit importanței și destinației construcției.
3.3. Reguli cu  privire  la  echiparea  tehnico-edilitară
Art. 18 Racordarea la rețele publice de echipare edilitară existentă.
Autorizarea executării construcțiilor va fi permisă numai în cazul existenței posibilității de racord la rețelele existente de alimentare cu apa,canalizare și de energie electrică. Extinderile de rețele se vor face conform planului de acțiune de către investitor P.U.Z.. Beneficiarul final al parcelelor construibile va racorda construcția la rețeaua centralizată publică, atunci când aceasta se va executa.
Art. 19. Realizarea de rețele tehnico-edilitare.
Extinderile de rețele publice sau măririle de capacitate a rețelelor edilitare publice se realizează de către investitor P.U.Z. în întregime, conform planului de acțiune.

Lucrările de branșare la rețeaua edilitară publică se suportă în întregime de beneficiarul final al parcelei construibile.
Toate rețelele stradale: de alimentare cu apă, energie electrică, gaze naturale, telecomunicații, se vor realiza subteran si pe domeniul public.
Art. 20. Proprietatea publică asupra rețelelor tehnico-edilitare.
Rețelele de apă, de canalizare, de drumuri publice și alte utilități aflate în serviciul public, apartin detinatorilor de retele. Rețelele de alimentare cu gaze, cu energie electrică și de telecomunicații apartin detinatorilor de retele.
Alimentare cu apă-canal
În funcție de evoluția extinderii rețelelor, se vor realiza racorduri la sistemele de echipare centralizată a localitatii.
Alimentare cu căldură
Fiecare clădire va fi prevăzută cu o centrală termică proprie de uz gospodăresc pentru producerea agentului termic de încălzire și prepararea apei calde menajere. Combustibilul folosit se propune a fi gazul metan sau combustibilul lichid ușor tip STAS 54/83.
Rețea gaze naturale

Eventualele extinderi ale rețelelor de gaze naturale existente se vor face ținând seama de solicitările beneficiarilor și în urma obținerii cotei de gaze naturale de la Delgaz Grid Timișoara.
Traseul rețelei de gaz și punctul de racordare se vor stabili cu deținătorul de rețea, având în vedere și condițiile tehnice de realizare a extinderii rețelei. La fazele următoare se vor obține avize de principiu de la toți factorii interesați în zonă, privind racordarea la utilități: apă, canal, gaze, etc.
Alimentarea cu energie electrică
Alimentarea cu energie electrică se va asigura de la rețelele existente în zonă, din sursă E-DISTRIBUȚIE BANAT SA. 
Zona studiată va fi dotată cu iluminat stradal, realizat pe stâlpii rețelelor de joasă tensiune, cu corpuri tip stradal cu lămpi cu vapori de mercur sau sodiu.
Toate lucrările se vor realiza de către E-DISTRIBUȚIE BANAT, conform proiectelor elaborate de aceasta.
Telefonie
În funcție de cerințele de dezvoltare ale zonei, TELEKOM-ul va extinde rețelele de telefonie în zonă, pe baza propriilor studii.
Rețea TVC
În funcție de solicitările beneficiarilor și a dezvoltărilor zonei se va extinde și rețeaua urbană de televiziune în cablu.
3.4. Reguli cu privire la forma și dimensiunile terenului și  ale  construcțiilor
Art. 21. Parcelarea

Se vor asigura prin parcelare condițiile necesare pentru obținerea unor loturi construibile.

Adâncimea va fi mai mare sau cel puțin egală cu lățimea parcelei.

Se propune 1 parcelă destinată dotărilor și serviciilor publice cu apartamente la etajele superioare. 
Art. 22. Înălțimea construcțiilor
La stabilirea înălțimii construcțiilor se va avea în vedere:
· protejarea și punerea în valoare a fondului construit existent, cu respectarea regulilor de compoziție arhitectural-urbanistică a zonei;
· respectarea normativelor legate de asigurarea însoririi construcțiilor (conform Ordinul nr. 119/2014, actualizat prin Ordinul nr. 994/2018 pentru aprobarea Normelor de igienă și recomandărilor privind modul de viață al populației, etc.) pentru a nu aduce prejudicii clădirilor învecinate sub aspectul însoririi acestora.
· regimul de înălțime general al construcțiilor este de maxim P+2E cu maxim 12 m la cornișă si maxim 14 m la coamă.
Art. 23. Aspectul exterior al construcțiilor
a) Dispoziții generale

Autorizarea executării construcțiilor este permisă numai dacă aspectul lor exterior nu contravine funcțiunii acestora și nu depreciază aspectul general al zonei.

Autorizarea executării construcțiilor care, prin conformare, volumetrie și aspect exterior intră în contradicție cu aspectul general al zonei și depreciază valorile general acceptate ale urbanismului și arhitecturii, este interzisă.

Construcțiile trebuie să se apropie prin volumetrie și proporții de tipul dominant al construcțiilor din zona înconjurătoare.

Fațadele laterale și posterioare ale clădirilor trebuie tratate la același nivel calitativ cu cele principale și în armonie cu acestea.

Lucrările tehnice (rețele, conducte, cutii de branșament, etc.) trebuie integrate în volumul construcțiilor sau al împrejmuirilor. Instalațiile de alimentare cu gaze naturale, energie electrică și CATV, precum și punctele de racord vor fi concepute în așa fel încât să nu aducă prejudicii aspectului arhitectural al construcțiilor sau zonei înconjurătoare. 

Instalațiile exterioare pentru climatizare nu se vor monta pe fațade. Ele pot fi montate pe acoperișuri numai pe versantul interior și retrase obligatoriu cu minimum 3 m sau în podurile nemansardabile.
b) Fațade

Este interzisă executarea de construcții din materiale nedurabile.

Fațadele laterale și posterioare ale clădirilor trebuie tratate la același nivel calitativ ca și cele principale și în armonie cu acestea.

Construcțiile trebuie să se apropie prin volumetrie și proporție de tipul dominant al construcțiilor din zona înconjurătoare.

Culorile dominante pentru fațadele imobilelor vor fi: alb, alb-crem natur, ocru, culori armonizate în general – culori calde.
c) Acoperișuri

La stabilirea pantei de acoperiș, se va urmări ca acestea să fie realizate în armonie cu cele caracteristice zonei. Coama principală a acoperișului va trebui să aibă o poziție paralelă față de axul străzii, excepție făcând imobilele care în mod deliberat susțin un alt principiu de conformare spațială (curți interioare, alternare a poziției acoperișului). Autorizațiile de construcție eliberate, vor urmări generarea unor grupuri de cel puțin trei imobile învecinate, ce să păstreze un regim de înălțime similar, cu corelarea cotei cornișei și coamei acoperișului

Construcțiile vor avea fie învelitori tip șarpantă - cu pante 15o - 45o - fie învelitori tip terasă. Cota la cornișă va fi la maxim 12 m si 14m la coama pentru P+2E.

Iluminarea spațiilor de la nivelul mansardelor se va putea face prin intermediul lucarnelor sau al ferestrelor tip “Velux”.

Învelitorile extinderilor construcțiilor vor fi realizate din aceleași materiale ca și la construcția principală, utilizând aceeași tipologie de acoperiș.
Art. 24.  Procentul de ocupare a terenului

Zona (dotări servicii, spații comerciale) are un P.O.T. maxim = 35% 
Coeficientul de utilizare a terenului (C.U.T.) maxim admis, definit ca raport între suprafața construită desfășurată și suprafața terenului de amplasament este: 1,05 pentru dotari și servicii cu apartamente la etajele superioare (maxim 2 apartamente/ parcelă).
3.5. Reguli cu privire la amplasarea de parcaje, spații verzi și împrejmuiri
Art. 25. Parcaje
În această zonă se admit doar parcaje, NU garaje, iar numarul acestora se va dimensiona conform normativelor in vigoare pentru servicii și pentru apartamente – conform RGU – HG525. Amenajarea parcajelor se va realiza astfel încât materialele de călcare să fie stabile și rezistente, asigurând în același timp permeabilitatea pentru infiltrarea în sol a apei pluviale. 
Art. 26. Spații verzi

Autorizația de construire va conține obligația menținerii sau creării de spații verzi și plantate, în funcție de destinația și de capacitatea construcției, conform normativelor în vigoare (min15%).
Este obligatorie plantarea cel puțin a unui arbore de talie înaltă pentru fiecare 150 m2 de lot.
Art. 27. Împrejmuiri
Împrejmuirile spre stradă se vor poziționa pe linia de aliniere a străzii (dacă e cazul). Porțile împrejmuirilor situate pe aliniamentul stradal se vor deschide numai înspre interior (dacă e cazul). 
Spre frontul străzilor și pe limitele laterale dintre parcele, pot fi elemente de delimitare, constând din soclu/jardinieră de maxim 0,60 m înălțime, și fine elemente din structuri metalice transparente - suport pentru plante cățărătoare, de maxim 1,80 m. Aceste elemente, dacă există, vor fi discontinue. 
Ve – Spații verzi 

Cap. 1 Generalități
Art. 1. Definirea zonei funcționale – Zonă verde - scuaruri, grădini, parcuri cu acces public nelimitat
Zonă cu Spații verzi, scuaruri, grădini, parcuri cu acces public nelimitat.

Art. 2.  Funcțiunea dominantă 

Este cea de spațiu verde public.
Art. 3.  Funcțiunile adiacente admise ale zonei: 

· Accese pietonale, accese auto din dale inierbate.

· Rețele tehnico – edilitare.

Cap. 2 Utilizarea funcțională
Art. 4. Utilizări admise:

· plantații înalte, medii și joase, sistem de alei și platforme cu înveliș permeabil pentru circulații pietonale și velo

· mobilier urban, amenajări pentru joacă, odihnă, sport si alte activități în aer liber compatibile

· edicule, componente ale amenajării peisagere
Art. 5. Utilizări admise cu condiții

· Acces auto pentru întreținere, intervenții, transport de materiale pe sistemul de alei și platforme pietonale și velo, cu condiția ca acesta să aibă caracter ocazional și limitat

Art. 6.  Interdicții  temporare de construire

Necesitatea realizării în zonă a unor lucrări de utilitate publică (așa cum acestea sunt prevăzute de Legea nr. 33/1994 privind exproprierea pentru cauză de utilitate, publică, republicată, altele decât cele privind construcțiile, locuințelor sociale, obiectivelor sociale de învățământ, sănătate, protecție și asistență socială, organizațiilor neguvernamentale, precum și administrației publice și autorităților judecătorești), impune ca eventualele dezmembrări și parcelări să nu se facă fără asigurarea condițiilor de rezervare a suprafețelor de teren necesare realizării acceselor.

Art. 7.  Interdicții definitive de construire
· orice alte utilizări decât cele menționate mai sus

· lucrări de terasament și sistematizare verticală de natură să afecteze amenajările din spațiile publice sau de pe parcelele adiacente

Cap. 3 Condiții de amplasare și conformare a construcțiilor
3.1. Regulile de amplasare și retrageri minime obligatorii 
Art. 8. Orientarea față de punctele cardinale.

Nu este cazul.

Art. 9. Amplasarea față de drumurile publice


Autorizarea executării eventualelor construcții este permisă cu respectarea zonelor de protecție a drumurilor.

Art. 10. Amplasarea față de căile navigabile existente și cursuri de apă cu potențial navigabil
Nu este cazul.

Art. 11. Amplasarea față de căile ferate din administrarea S.N.C.F.R.
Nu este cazul.
Art. 12. Amplasarea față de aeroporturi
Nu este cazul.
Art. 13. Retrageri față de fâșia de protecție a frontierei
 
Nu este cazul.
Art. 14. Amplasarea față de aliniament


Se recomandă integrarea în peisaj a mobilierului urban, fara sa stanjeneasca circulatia auto.
Art. 15. Amplasarea în interiorul parcelei

Amplasarea eventualelor construcții care sunt conform cu cele de mai sus se va face respectând aliniamentele construcțiilor de pe parcelele învecinate curți construcții.

3.2. Reguli cu  privire  la  asigurarea  acceselor  obligatorii
Art. 16. Accese carosabile
Autorizarea executării construcțiilor (spații pentru administrare si întreținere, construcții pentru expoziții și activități culturale) va fi permisă numai în cazul asigurării posibilităților de acces la drumurile publice. Accesul la rețeaua de drumuri publice se va face în baza autorizației emise de administratorul acestora. Staționarea autovehiculelor pe zonele verzi este interzisă.
Art. 17. Accese pietonale
Aleile pietonale și velo vor fi construite ca stratificare permeabilă. Este admisibilă folosirea de îmbrăcăminți asfaltice permeabile, cu tratamente superficiale din agregate de balastieră, asemănătoare ca imagine aleilor din agregate compactate. Se va asigura obligatoriu în condiții de siguranță accesibilitatea pentru toate categoriile de vârstă, persoane cu dizabilități și minimizarea riscurilor de accidentare pentru acestea. (iluminat public diferențiat, sistem ghidaj persoane cu vedere redusă, borduri joase, denivelări cu marcaj vizibil și tactil etc). 

3.3. Reguli cu  privire  la  echiparea  tehnico-edilitară
Art. 18. Racordarea la rețele publice de echipare edilitară existentă.
Autorizarea executării construcțiilor (grupuri sanitare, spații pentru administrare si întreținere, construcții pentru expoziții și activități culturale) va fi permisă numai în cazul existenței posibilității de racord la rețelele existente de apă, instalațiile de canalizare, alimentare cu apa și de energie electrică. Extinderile de rețele se vor face conform planului de acțiune de către investitor/dezvoltator (beneficiar P.U.Z.). Beneficiarul final va racorda construcția la rețeaua centralizată publică, atunci când aceasta se va executa.
Art. 19. Realizarea de rețele tehnico-edilitare.
Extinderile de rețele publice sau măririle de capacitate a rețelelor edilitare publice se realizează de către investitor/dezvoltator (beneficiar P.U.Z.) în întregime, conform planului de acțiune.


Lucrările de branșare la rețeaua edilitară publică se suportă în întregime de beneficiarul final al parcelei construibile.

Toate rețelele stradale: de alimentare cu apă, energie electrică, gaze naturale, telecomunicații, se vor realiza subteran.
Art. 20. Proprietatea publică asupra rețelelor tehnico-edilitare

Rețelele de apă, de canalizare, de drumuri publice și alte utilități aflate în serviciul public sunt proprietate publică a localității.

Rețelele de alimentare cu gaze, cu energie electrică și de telecomunicații sunt proprietatea publică a localității.
Alimentare cu apă-canal
În funcție de evoluția extinderii rețelelor, se vor realiza racorduri la sistemele de echipare centralizată a comunei Ghiroda.
Alimentare cu căldură
Fiecare clădire (dacă este cazul) va fi prevăzută cu un sistem propriu de încălzire și prepararea apei calde menajere. Combustibilul folosit se propune a fi gazul metan sau combustibilul lichid ușor tip STAS 54/83.
Rețea gaze naturale

Eventualele extinderi ale rețelelor de gaze naturale existente se vor face ținând seama de solicitările beneficiarilor și în urma obținerii cotei de gaze naturale de la Delgaz Grid Timișoara.

Traseul rețelei de gaz și punctul de racordare se vor stabili cu deținătorul de rețea, având în vedere și condițiile tehnice de realizare a extinderii rețelei. La fazele următoare se vor obține avize de principiu de la toți factorii interesați în zonă, privind racordarea la utilități: apă, canal, gaze, etc.
Alimentarea cu energie electrică
Alimentarea cu energie electrică se va asigura de la rețelele existente în zonă, din sursă E-DISTRIBUȚIE BANAT SA. Racordul se va realiza cu cablu subteran (LES 0,4kV). 

Zona studiată va fi dotată cu iluminat stradal, realizat pe stâlpii rețelelor de joasă tensiune, cu corpuri tip stradal cu lămpi cu vapori de mercur sau sodiu 250W (PHILIPS).

Toate lucrările se vor realiza de către E-DISTRIBUȚIE BANAT, conform proiectelor elaborate de aceasta.

3.4. Reguli cu privire la forma și dimensiunile terenului și  ale  construcțiilor
Art. 21. Parcelarea

Se propun două loturi pentru spații verzi. Acestea nu vor putea fi dezmembrate ulterior aprobării P.U.Z. în loturi mai mici.

Art. 22. Înălțimea construcțiilor
Nu e cazul, fiind vorba de echipamente edilitare, post trafo.
Art. 23. Aspectul exterior al construcțiilor

Nu e cazul.
Art. 24.  Procentul de ocupare a terenului

Pentru utilizările admise – 5% P.O.T. maxim = 5%(mobilier urban)
Coeficientul de utilizare a terenului (C.U.T.) maxim admis este 0,05.

3.5. Reguli cu privire la amplasarea de parcaje, spații verzi și împrejmuiri
Art. 25. Parcaje
În această zonă nu se admit parcaje, acestea fiind realizate exclusiv pe străzi sau pe loturile aferente. 
Art. 26. Spații verzi

Suprafața spațiilor verzi propriu-zise, organizate pe solul natural vor ocupa minim 90% din suprafața totală și vor cuprinde exclusiv vegetație (joasă, medie și înaltă). Suprafețele având o acoperire de orice tip sunt cuprinse în categoria spațiilor libere
Zona verde aferentă acestei dezvoltări urbanistice se va realiza într-un procent de minim 5,00%.
Art. 27. Împrejmuiri
Împrejmuirile se vor realiza ca garduri vii către spațiile publice, respectiv ca și completări ale unor împrejmuiri existente cu o valoare stilistică în situația extinderii perimetrului spațiului verde în cauză.
CONCLUZII – MĂSURI ÎN CONTINUARE
Soluţia urbanistică adoptată se înscrie în prevederile pUG- GHIRODA.
Trasarea străzilor şi respectiv a limitelor de parcele se va face pe bază de ridicări topometrice prin coordonate, datele putând fi puse la dispoziţie de proiectantul de specialitate, care va verifica şi confirma corectitudinea trasării.

Certificatele de urbanism ce se vor elibera vor cuprinde elementele obligatorii din REGULAMENTUL LOCAL DE URBANISM.
Se recomandă centralizarea informaţiilor referitoare la operaţiile ce vor urma avizării P.U.Z.-ului şi introducerea lor în baza de date existentă, în scopul corelării şi al menţinerii la zi a situaţiei din zonă.

